b'\n_START_ARTICLE_\nSjevernoameri\xc4\x8dka plo\xc4\x8da\n_START_PARAGRAPH_\nSjevernoameri\xc4\x8dka plo\xc4\x8da je litosferna plo\xc4\x8da koja obuhva\xc4\x87a ve\xc4\x87inu Sjeverne Amerike, a prote\xc5\xbee se isto\xc4\x8dno do Srednjeatlantskog hrpta te zapadno do lanca \xc4\x8cerskij u isto\xc4\x8dnom Sibiru._NEWLINE_Na isto\xc4\x8dnoj strani nalazi se divergentna granica s Euroazijskom plo\xc4\x8dom na sjeveru te Afri\xc4\x8dkom plo\xc4\x8dom na jugu, formiraju\xc4\x87i sjeverni dio Srednjeatlantskog hrpta. Na ju\xc5\xbeome dijelu grani\xc4\x8di s Cocos plo\xc4\x8dom na zapadu te Karipskom plo\xc4\x8dom na istoku._NEWLINE_Zapadna strana je konvergentna granica s Juan de Fuca plo\xc4\x8dom na sjeveru te transformna granica s Pacifi\xc4\x8dkom plo\xc4\x8dom na jugu du\xc5\xbe rasjeda San Andreas._NEWLINE_Na sjevernoj strani nastavlja se Srednjeatlantski hrbat, pod imenom Srednjearkti\xc4\x8dki hrbat.'